stanford-oval/wikipedia huggingface dataset:
Miekkailu kesäolympialaisissa 2020 – naisten säilän joukkuekilpailu
Karsinnat

Olympiaturnaukseen pääsee mukaan yhteensä kahdeksan maata. Maat päätetään FIEn rankingin mukaan 5. huhtikuuta 2021. Neljä rankingin parasta maata pääsevät mukaan suoraan olympiaturnaukseen. Tämän jälkeen otetaan tarkasteluun rankingissa sijoilla 5.–16. olevat maat: jokaisen maa-alueen paras maa tällä sijavälillä pääsee mukaan olympialaisiin. Maa-alueet ovat Eurooppa, Aasia-Oseania, Afrikka ja Amerikka. Jos jonkin maa-alueen yksikään maa ei ole sijoilla 5.–16., tällöin turnaukseen pääsee järjestyksessä seuraava maa riippumatta maa-alueesta. Näiden lisäksi Japanilla on kahdeksan omaa kiintiöpaikkaa, jotka se saa käyttää haluamallaan tavalla, jolloin maita saattaa olla mukana 9.
Karsinnat > Urheilijat

| Karsintatapa | Maa | Urheilijat |  |
| --- | --- | --- | --- |
| FIE–ranking 1. |  Venäläiset olympiaurheilijat |  |  |
| FIE–ranking 2. |  Italia |  |  |
| FIE–ranking 3. |  Ranska |  |  |
| FIE–ranking 4. |  Etelä-Korea |  |  |
| FIE–ranking 5.–16.   Eurooppa |  Unkari |  |  |
| FIE–ranking 5.–16.   Aasia-Oseania |  Kiina |  |  |
| FIE–ranking 5.–16.   Afrikka |  Tunisia |  |  |
| FIE–ranking 5.–16.   Amerikka |  Yhdysvallat | Eliza Stone   Mariel Zagunis |  |
| Isäntämaa |  Japani |  |  |
Milan Martić

Milan Martić (s. 18. marraskuuta 1954) on Kroatiassa syntynyt serbipoliitikko ja sotilasjohtaja, joka johti Krajinan serbialuetta Kroatian sodassa. Martic oli alkujaan paikallinen poliisipäällikkö Kninissä. Hänellä oli erilaisia huippuvirkoja Kroatian serbialue Krajinassa välillä 4. tammikuuta 1991 – elokuu 1995. Martić oli Krajinan serbitasavallan presidentti, puolustusministeri ja sisäministeri eri aikoina. Jugoslavian sotarikoksia tutkinut kansainvälinen tuomioistuin etsintäkuulutti Martićin, joka lopulta antautui 15. maaliskuuta 2005.
Martićia syytetään kroaattien murhista, väestön ajamisesta pois kodeistaan, kidutuksista ja epäinhimillisestä kohtelusta, omaisuuden ryöstöstä ja kylien ja kaupunkien tuhoamisista. Hän johti Kroatian pääkaupungin Zagrebin tulitusta tykistöllä. Hänet tuomittiin 12. kesäkuuta 2007 vankeuteen 35 vuodeksi.
Aiheesta muualla

ICTY Indictment against Milan Martić
Miss Saigon

Miss Saigon on Claude-Michel Schönbergin ja Alain Boublilin säveltämä musikaali, jonka libreton kirjoittivat Boublil ja Richard Maltby. Se perustuu Giacomo Puccinin säveltämään oopperaan Madama Butterfly.
Musikaali kertoo amerikkalaisen sotilaan Chrisin ja vietnamilaisen tytön Kimin rakkaustarinan Vietnamin sodan loppuvaiheissa ja traagiset vaiheet sen jälkeen. He tutustuvat ja seurustelevat Saigonissa, kunnes Chris evakuoidaan Yhdysvaltoihin. Tämä luulee menettäneensä Kimin ja menee amerikkalaisen Ellenin kanssa naimisiin. Chrisin ystävä Joh kertoo että Kim on elossa ja synnyttänyt Chrisin lapsen. Kim tulee Thaimaahan tapaamaan Chrisiä ja Elleniä, antaa lapsen heille ja surmaa itsensä.
Keskeiset roolit ja niiden äänialat:
Christopher Scott, amerikkalainen sotilas – tenori
Kim, vietnamilainen tyttö – sopraano (belting -laulutapa)
Pioneeri – baritoni
Ellen – mezzosopraano
John – baritoni
Thuy – tenori
Mia Audina

Mia Audina Tjiptawan (s. 22. elokuuta 1979 Jakarta) on indonesialainen sulkapalloilija. Hän kilpaili kesäolympialaisissa vuosina 1996, 2000 ja 2004. Vuonna 1996 hän edusti Indonesiaa ja myöhemmin Alankomaita. Hän sai kaksi olympiahopeaa; ensimmäisen vuonna 1996 ja toisen 2004. Molemmat mitalit tulivat kaksinpelistä.
Audina lopetti uransa vuonna 2006.
Aiheesta muualla

Sports-reference.com: Mia Audina Biography and Statistics (Arkistoitu – Internet Archive) (englanniksi)
Mestari (Doctor Who)

| Mestari |
| --- | --- |
 Näyttelijä Michelle Gomez.
Näyttelijä(t):  Roger Delgado (1971–1973) Peter Pratt (1976) Geoffrey Beevers (1981) Anthony Ainsley (1981–1989) Eric Roberts (1996) Derek Jacobi (2007) John Simm (2007–2010, 2017)  Michelle Gomez (2014–2017) Sacha Dhawan (2020–2022)
Ensiesiintyminen:  Terror of the Autons
Henkilötiedot
Laji:  Ajan herra
Sukupuoli:  useimmiten nähty miehenä
Infobox OKNimi-testi OK: 
Mestari ("The Master") on brittiläisen tieteissarja Doctor Whon hahmo ja sen päähenkilö Tohtorin arkkivihollinen. Mestari nähtiin ensimmäistä kertaa vuonna 1971 Roger Delgadon näyttelemänä. Kuten Tohtori, myös Mestari on ajan herra. Mestari oli Tohtorin rakas lapsuudenystävä, kunnes valitsi pahuuden tien. 1970-luvun jaksoissa Mestari oli valinnut tämän tien itse, mutta vuosina 2007–2010 Mestari uudelleenkirjoitettiin hulluudesta kärsiväksi, jonka pään sisällä raikuva rummuttava ääni ajoi hänet mielipuoliseksi. Kahdeksannella kaudella Mestari – tai "Missy", "the Mistress" – kertoo Tohtorille, että rummuttava ääni on loppunut.
Esiintymiset sarjassa > Alkuperäinen sarja

Ensimmäinen sarjassa nähty, Roger Delgadon esittämä Mestarin inkarnaatio esiteltiin kolmannen Tohtorin toisella tuotantokaudella vuonna 1971, tarinassa Terror of the Autons.
Neljännen Tohtorin The Deadly Assassin -tarinassa hiiltyneeksi ja näivettyneeksi ruumiiksi palanutta, katkeraa ja mielipuolista Mestaria esitti Peter Pratt.
Geoffrey Beevers oli hiiltyneen ja näivettyneen Mestarin näyttelijä tarinassa Keeper of Traken. The Deadly Assassin -tarinan lopussa Mestari oli saanut siirrettyä hieman energiaa Harmonian silmästä itseensä parantaakseen itseään joten näissä jaksoissa hänen kasvonsa näyttävät enemmän ihmismäisemmiltä.
Anthony Ainsley esitti kolmatta sarjassa nähtyä Mestarin inkarnaatiota. Tarinassa Keeper of Traken Mestari varasti konsuli Tremasin kehon ja tappoi neljännen Tohtorin pudottamalla hänet radiomastosta tarinassa Logopolis. Tästä Mestarista tuli myös viidennen Tohtorin arkkivihollinen ja hän piinasi myös kuudetta ja seitsemättä Tohtoria.
Esiintymiset sarjassa > TV-elokuva

Vuoden 1996 tv-elokuvassa Gordon Tipple esittää vangittua Mestaria, joka tuhotaan Dalekien toimesta. Hän uudentuu Eric Robertsin esittämänä.
Esiintymiset sarjassa > Uusi sarja

Uudelleenherätetty sarja sijoittuu suuren aikasodan jälkeiseen aikaan, jolloin Mestari on salaa paennut sotaa ajan ja universumin ääriin planeetalle nimeltä Utopia. Hän on muuttanut itsensä ihmiseksi ja vanginnut aikavaltiaan ominaisuutensa taskukelloon, jolloin myös unohti kuka oli. Tohtorin ja kumppaneiden saavuttua paikalle Mestari päätyy avaamaan kellon ja muuttuu taas omaksi itsekseen.
Mestari varastaa Tohtorin TARDISin ja siirtyy nykyajan Englantiin päätyen maan pääministeriksi valeidentiteetillä Harold Saxon. Hän ottaa pian valtaansa koko Maapallon ennen kuin Tohtori pysäyttää hänet. Pääministerinä Mestari rakennutti esimerkiksi Valiantin, aluksen joka oli myöhemmin UNITin käytössä ja jonka Dalekit lopulta tuhoavat. Vuoden 2009 jouluspesiaaleissa Mestari palaa ja saattaa alulle tapahtumaketjun, joka johtaa David Tennantin esittämän Tohtorin uudentumiseen. Myös Mestarin hulluksi tehneen rummutuksen syy paljastettiin.
Mestari palasi sarjaan kahdeksannella tuotantokaudella, mutta tällä kertaa esitteli itsensä Missynä, joka oli lyhenne nimestä "The Mistress" (naispuolinen versio "The Master"ista). Kybermies näytti tappaneen hänet kauden viimeisessä jaksossa, mutta Missy palasi kuitenkin heti seuraavan kauden ensimmäisessä jaksossa.
Michael Kilian

Michael David Kilian (16. heinäkuuta 1939 – 26. lokakuuta 2005) oli yhdysvaltalainen toimittaja ja jännityskirjailija. Hän syntyi Ohion Toledossa ja kasvoi Chicagossa sekä New Yorkin osavaltiossa. Hän kuoli maksan vajaatoiminnasta kärsittyään ja tuli haudatuksi Arlingtonin sotilashautausmaalle.
Kilian työskenteli Chicago Tribunelle ja julkaisi useita kirjoja, joiden joukossa on Yhdysvaltain sisällissotaan sijoittuva Harrison Raines -sarja.
Melodifestivalen 2017

| Eurovision laulukilpailu 2017  Ruotsin euroviisukarsinta> Melodifestivalen 2017 |
| --- | --- |
 Kilpailun juontajat vasemmalta oikealle: David Lindgren, Clara Henry ja Hasse Andersson
Päivämäärä:  4. helmikuuta - 11. maaliskuuta 2017
Tapahtumapaikat:  Scandinavium Malmö Arena Vida Arena Skellefteå Kraft Arena Saab Arena Friends Arena
Juontaja(t):  Clara Henry David Lindgren Hasse Andersson
Kappaleiden määrä
Alkukarsinnoissa:  28
Voittaja:  Robin Bengtsson ”I Can’t Go On”
Ruotsi Eurovision laulukilpailussa Virallinen verkkosivusto 
 ◄ 2016  2018 ► 
Melodifestivalen 2017 oli Ruotsissa 4. helmikuuta – 11. maaliskuuta 2017 järjestetty laulukilpailu, jossa valittiin Ruotsin edustaja Eurovision laulukilpailuun 2017. Kilpailun voitti Robin Bengtsson kappaleellaan "I Can’t Go On".
Kilpailun kulku > 1. semifinaali

Ensimmäinen semifinaali kilpailtiin 4. helmikuuta Scandinaviumissa, Göteborgissa.
Kilpailun kulku > 2. semifinaali

Toinen semifinaali kilpailtiin 11. helmikuuta Malmö Arenalla, Malmössä.
Kilpailun kulku > 3. semifinaali

Kolmas semifinaali kilpailtiin 18. helmikuuta Vida Arenalla, Växjössä.
Kilpailun kulku > 4. semifinaali

Neljäs semifinaali kilpailtiin 25. helmikuuta Skellefteå Kraft Arenalla, Skellefteåssa.
Kilpailun kulku > Toinen mahdollisuus

Toinen mahdollisuus -karsinta kilpailtiin 4. maaliskuuta Saab Arenalla, Linköpingissä.
Kilpailun kulku > Finaali

Finaali kilpailtiin 11. maaliskuuta Friends Arenalla, Tukholmassa.
| Numero | Artisti | Laulu | Tuomaristojen pisteet | Puhelinäänestyksen pisteet | Yhteensä | Sija |
| --- | --- | --- | --- | --- | --- | --- |
| 1. | Ace Wilder | "Wild Child" | 35 | 32 | 67 | 7. |
| 2. | Boris René | "Her Kiss" | 35 | 31 | 66 | 8. |
| 3. | Lisa Ajax | "I Don't Give A" | 16 | 30 | 46 | 9. |
| 4. | Robin Bengtsson | "I Can’t Go On" | 96 | 50 | 146 | 1. |
| 5. | Jon Henrik Fjällgren feat. Aninia | "En värld full av strider (Vearelde gusnie jeenh vigkieh)" | 56 | 49 | 105 | 3. |
| 6. | Anton Hagman | "Kiss You Goodbye" | 6 | 37 | 43 | 10. |
| 7. |  Mariette | "A Million Years" | 62 | 27 | 99 | 4. |
| 8. | FO&O | "Gotta Thing About You" | 7 | 34 | 41 | 11. |
| 9. | Nano | "Hold On" | 76 | 57 | 133 | 2. |
| 10. | Wiktoria | "As I Lay Me Down" | 29 | 51 | 80 | 6. |
| 11. | Benjamin Ingrosso | "Good Lovin'" | 54 | 33 | 87 | 5. |
| 12. | Owe Thörnqvist | "Boogieman Blues" | 1 | 32 | 33 | 12. |
Kilpailun kulku > Finaali > Maakohtaiset raatiäänet

| Numero | Kappale |  |  |  |  |  |  |  |  |  |  |  | Yht>  |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | "Wild Child" | 1 | 2 | 12 | 2 | 2 | 6 | 10 |  |  |  |  | 35 |
| 2 | "Her Kiss" | 6 | 1 |  |  | 4 |  | 2 | 4 | 6 | 8 | 4 | 35 |
| 3 | "I Don't Give A" |  |  |  | 1 |  |  |  | 1 |  | 12 | 2 | 16 |
| 4 | "I Can’t Go On" | 8 | 10 | 4 | 10 | 12 | 8 | 8 | 12 | 12 | 4 | 8 | 96 |
| 5 | "En värld full av strider (Eatneme gusnie jeenh dåaroeh)" | 2 | 8 | 2 | 8 |  | 12 |  | 2 | 10 |  | 12 | 56 |
| 6 | "Kiss You Goodbye" |  |  |  |  | 1 | 2 |  |  | 2 | 1 |  | 6 |
| 7 | "A Million Years" | 12 | 6 |  | 12 | 8 | 10 | 6 |  |  | 2 | 6 | 62 |
| 8 | "Gotta Thing About You" |  |  | 1 |  | 6 |  |  |  |  |  |  | 7 |
| 9 | "Hold On" | 10 | 4 | 10 | 4 |  | 4 | 12 | 8 | 4 | 10 | 10 | 76 |
| 10 | "As I Lay Me Down" | 4 |  | 8 | 6 |  |  | 4 | 6 |  |  | 1 | 29 |
| 11 | "Good Lovin'" |  | 12 | 6 |  | 10 | 1 | 1 | 10 | 8 | 6 |  | 54 |
| 12 | "Boogieman Blues" |  |  |  |  |  |  |  |  | 1 |  |  | 1 |
Mega Game II

| Pickup Express (Suomessa ilmaisjakeluna nimellä Mega Game II)   |
| --- | --- |
Kehittäjä:  UDS
Jakelija:  AddGames, Tradeka
Julkaistu:  2000
Lajityyppi:  Ajopeli, Strategiapeli
Pelimuoto:  Yksin- ja moninpelimuodot
Alusta:  Microsoft Windows
Lisää peliartikkeleitaVideopelien teemasivulla
Infobox OK : 
Mega Game II, pelissä Mega Game 2 (alkuperäinen nimi Pickup Express) oli Suomessa ilmaisjakeluna Mega Markkinoidenselvennä yhteydessä jaettu ruotsalaisen pelitalo UDS:in sekä AddGamesin vuonna 2000 yhteistyönä kehittämä autopeli.
Idea

Pikatoimituspeli on Mega Gamen varsinainen pelimuoto. Pelissä pelaajalla on oma lähettifirma. Pelaajan tehtävä on noutaa ja toimittaa tavarapaketteja kilpailijaansa/kilpailijoitaan nopeammin toimituspisteisiin. Kun paketti on viety toimituspisteeseen, pelaaja saa rahaa markkoina riippuen matkasta. Jos paketin toimituspiste on lähellä, siitä saa vähemmän rahaa.
Pelaajan pitää noutaa halutessaan pelin alussa kaupungin kartta jostain päin kaupunkia. Kartasta näkee ylhäältäpäin kuvattuna kaupungin alueen, oman auton vihreänä nuolena, vastustaja(t) punaisena nuolena, noutamattomat paketit ruskeana pakettina, sekä noudettujen pakettien toimituspisteet keltaisina nuolina.
Pelaajan täytyy huomioida autonsa polttoaineen kulutus, sekä kuinka ympäristöystävällisesti ajaa. Jokaisessa kaupungissa on eri puolilla 4 huoltoasemaa, joilla voi käydä tankkaamassa auton. Tankkaaminen on maksullista, joten pelaajan kannattaa miettiä tarkkaan milloin ja miten paljon tankkaa. Ympäristömittari näyttää kuinka ympäristöystävällisesti pelaaja ajaa. Jos pelaaja onnistuu pitämään ajotyylinsä ympäristöystävällisenä, pelin lopussa hän saa siitä ympäristöbonusta, joka voi ratkaista voittajan. Eniten rahaa saanut ei siis välttämättä ole lopullinen voittaja.
Mestaruuspelissä pelataan kaupunkeja yksi toisensa jälkeen, joiden läpäisy avaa lukittuja kaupunkeja ja pelityyppejä. Tasot ovat Helppo taso, Keskitaso, ja Vaikea taso. Tason läpäistyään saa käyttöönsä lukittuja kaupunkeja ja pelityyppejä.
Muut pelityypit

Pommikisan pelaaminen edellyttää Mestaruuspelin Helpon tason läpäisyä. 
Pelissä pelaajat ovat kaupungin rajoitetulla alueella. Rajoitukset saa vaihdettua koko kaupungin alueelle EM-modin avulla.
Pelin alussa jokin pelaajista saa aikapommilla varustetun paketin. Vain se pelaaja, jolla pommi on, näkee kartasta viholliset. Muut pelaajat eivät voi nähdä kartalta muita kuin itsensä. Pommista pääsee eroon törmäämällä vastustajan autoon, mutta pommin vaihdettua autoa, täytyy odottaa viisi sekuntia, ennen kuin se voi vaihtaa jälleen autoa. Kun pommi räjähtää, joutuu se pelaaja, jolla pommi on, ulos pelistä. Hän voi seurata peliä vastustajan silmin, kunnes peli loppuu.
Nopeuskisan pelaaminen edellyttää myös Mestaruuspelin Helpon tason läpäisyä.
Pelissä pelaajat kiertävät rataa kaupunkirallin tyylisesti tavoitteena saada mahdollisimman hyvä aika. Kaupunkina on vain DownTown. Radalle ilmestyy sattumanvaraisesti tavarapaketteja joista saa lisää nopeutta.
Hahmot

Suomalaisessa ilmaisjakeluversiossa pelaajahahmoja on kahdeksan, joilla ei ole kuin kosmeettista merkitystä.
Biker Tummaihoinen mies, jolla päässä pyöräilykypärä.
Dakha Tummaihoinen kalju mies.
Diana Ruskeahiuksinen vaaleaihoinen nainen.
Johnny Punkkarityylinen vaaleaihoinen mies.
Sarah Pantapäinen vaaleaihoinen nainen.
Silvio Vaaleaihoinen mies, jolla musta rusetti kaulassa.
Spike Mustaihoinen mies jolla sininen lippalakki takaperin päässä.
Yio Japanilainen runsaasti meikattu nainen.
Autot

Suomalaisessa jakeluversiossa kaikki autot ovat Toyota-merkkisiä. Jokainen auto voi ottaa kerralla 1-3 pakettia.
Corolla Harmaavärinen, pelin oletusauto. Tilaa on kahdelle paketille. Polttoaineen kulutus keskiverto.
Avensis Punainen, pelin nopein auto jos ei ole ladannut Celicaa EM-modista. Tilaa kolmelle paketille, polttoaineen kulutus suurehko.
Yaris Keltainen, tilaa kahdelle paketille, polttoaineen kulutus vähäinen.
Yaris Verso Vaaleanvihreä, tilaa kolmelle paketille, polttoaineen kulutus vähäinen, pienikokoinen, pikatoimituspeliin parhaiten sopiva auto.
Prius Vaaleanharmaa hybridiauto, pelin ympäristöystävällisin, mutta hitaimpiin kuuluva. Tilaa kahdelle paketille, polttoaineen kulutus vähäinen.
Hiace Vaaleansininen pakettiauto, tilaa kolmelle paketille, polttoaineen kulutus suuri.
Hilux Laivastonsininen avolava-auto, tilaa kolmelle paketille, polttoaineen kulutus suuri.
Seuraavat autot saa käyttöön EM-modilla
Land Cruiser Valkoinen maastoauto, tilaa kolmelle paketille, eniten polttoainetta kuluttava.
Celica Valkoinen, nopein, tilaa yhdelle paketille, polttoaineen kulutus pieni.
Camry Tummanvihreä, pelin voimakkain auto, tilaa kahdelle paketille, polttoaineen kulutus keskiverto.
buss Vihreä linja-auto, tilaa kolmelle paketille, hitain ja eniten polttoainetta kuluttava.
Autoille on myös koodeja, esimerkiksi sana "prototype" avaa bussin ilman EM-modia.
Kaupungit

Pelikaupungit ovat amerikkalaistyylisiä suljettuja kenttiä, joita on yhteensä viisi.
Suburb Esikaupunki, pelin selkein kenttä.
DownTown Keskusta, isokokoinen mutta ei kovin hankala.
Chinatown Kiinakaupunki, ei kovin hankala.
Docks Satama-alue, pelin isoin kaupunki, hyvin mutkikas ja hankala.
Up'n DownTown Keskusta minikoossa, pelin pienin mutta mutkikkain kaupunki.
Aiheesta muualla

Tietoja Mega Game II:stä
Michael Latta

| Michael Latta |
| --- | --- |

Henkilötiedot
Syntynyt: 25. toukokuuta 1991 (ikä 33) St. Clements, Ontario, Kanada
Kansalaisuus:   Kanada
Jääkiekkoilija
Lempinimi:  Mike, Lats, Latts
Pelipaikka:  keskushyökkääjä
Maila:  oikea
Pituus:  182 cm
Paino:  96 kg
Seura
Seura:  Graz 99ers
Sarja:  ICE Hockey League
Pelinumero:  46
Pelaajaura
Pääsarjaura:  2010–
Aik. seurat:  Milwaukee Admirals (AHL) Hershey Bears (AHL) Washington Capitals (NHL) Ontario Reign (AHL) Rockford IceHogs (AHL) Tucson Roadrunners (AHL)  Binghamton Devils (AHL) Kunlun Red Star (KHL) Färjestad BK (SHL) Graz 99ers (ICEHL) HC Litvínov (Extraliga)
NHL-varaus:  72. varaus, 2009 Nashville Predators
Michael Latta (s. 25. toukokuuta 1991 St. Clements, Ontario, Kanada) on kanadalainen jääkiekkoilija, jolla ei ole pelaajasopimusta tällä hetkellä. Pelipaikaltaan Latta on keskushyökkääjä. Hän on pelannut ammattilaisurallaan lähinnä AHL-liigassa, mutta myös 113 ottelua NHL-liigassa.
Ura

Ennen ammattilaisuraansa Latta pelasi juniorikiekkoa OHL:ssä Ottawa 67's:ssä ja Guelph Stormissa.
Nashville Predators teki 14. huhtikuuta 2010 Lattan kanssa kolmivuotisen NHL:n tulokassopimuksen. Hän pelasi sopimuksensa aikana vain Predatorsin AHL:ssä pelaavassa farmijoukkue Milwaukee Admiralsissa.
NHL:n siirtorajalla kaudella 2012–2013 Predators kauppasi Lattan 3. huhtikuuta 2013 Martin Eratin kanssa Washington Capitalsiin vastineeksi Filip Forsbergistä.
Latta teki NHL-debyyttinsä Capitalsissa kaudella 2013–2014. Ensimmäisen maalinsa Latta teki 15. marraskuuta 2013 Detroit Red Wingsiä vastaan. Latta teki kesällä 2016 yhden vuoden sopimuksen Los Angeles Kingsin kanssa. Hänet myytin kauden aikana Chicago Blackhawksiin vaihdossa Cameron Schillingiin. Paikkaa NHL-joukkueessa ei auennnut, joten AHL-liigassa vietettyjen vuosien jälkeen hän suuntasi vuonna 2018 KHL-liigan Kunlun Red Stariin. Hän oli kauden jälkeen kuitenkin marraskuuhun 2019 asti ilman sopimusta, jolloin hän solmi loppukauden kestävän sopimuksen SHL-liigan Färjestad BK:n kanssa.
Latta oli taas ilman sopimusta kauden päättymisen jälkeen jopa tammikuuhun 2021 asti. Tällöin hän suuntasi Itävaltaan ja Graz 99ersiin, jonne hän ei myöskään jatkosopimusta kauden jälkeen solminut. Lokakuussa 2021 hän solmi Extraligan HC Litvínon kanssa lyhyen kaksi kuukautta kestäneen sopimuksen, jossa oli optio loppukaudesta. Optiota ei kuitenkaan käytetty, minkä vuoksi Latta oli joulukuusta 2021 lähtien vapaa etsimään itselleen uuden seuran. Lopulta hän helmikuussa 2022 solmi loppukauden kestävän sopimuksen Itävallan Graz 99ersin, jossa hän oli ollut myös vuotta aiemmin.
Kaudella 2022–2023 Latta ei ole vielä pelannut missään joukkueessa.
Tilastot

Käännös suomeksi
Michael Kolganov

| Mitalit> Maa:   Israel.Miesten melonta. Olympialaiset  | Mitalit> Maa:   Israel.Miesten melonta. Olympialaiset  | Mitalit> Maa:   Israel.Miesten melonta. Olympialaiset  | Maa:   Israel> Miesten melonta. |
| --- | --- | --- | --- |
|  Pronssia | Sydney 2000 | K-1 500 m |  |
| MM-kilpailut  | MM-kilpailut  | MM-kilpailut  |  |
|  Kultaa | Szeged 1998 | K-1 200 m |  |
|  Kultaa | Milano 1999 | K-1 200 m |  |
|  Hopeaa | Szeged 1999 | K-1 500 m |  |
| EM-kilpailut  | EM-kilpailut  | EM-kilpailut  |  |
|  Kultaa | Zagreb 1999 | K-1 200 m |  |
|  Kultaa | Poznań 2000 | K-1 1000 m |  |
|  Hopeaa | Poznań 2000 | K-1 500 m |  |
|  Hopeaa | Milano 2001 | K-1 500 m |  |
|  Pronssia | Zagreb 1999 | K-1 500 m |  |
|  Pronssia | Zagreb 1999 | K-1 1000 m |  |
|  Pronssia | Račice 2006 | K-2 200 m |  |
Michael Kolganov (hepr. ‏מיכאל קלגנוב‎, s. 24. lokakuuta 1974 Taškent, Uzbekistanin SNT) on uzbekistanilaissyntyinen, kansainvälisellä urallaan Israelia edustanut meloja. Hän on kajakkimelonnan maailman- ja Euroopan-mestari sekä olympiamitalisti.
Kolganov saavutti Sydneyn olympialaisissa 2000 pronssia kajakkiyksiköiden 500 metrin kilpailussa. Hän johti kilpailua ensimmäisen puolikkaan ajan, mutta joutui lopulta päästämään Knut Holmannin ja Petăr Merkovin ohitseen. 1 000 metrillä hän sijoittui neljänneksi 0,042 sekuntia pronssista jääneenä. Hän karsiutui välierissä 500 metrillä Ateenan olympialaisissa 2004 ja Pekingissä 2008 sekä 1 000 metrillä Pekingissä 2008.
Kolganov voitti kajakkiyksiköiden 200 metrin maailmanmestaruuden Szegedissä 1998 ja Milanossa 1999 sekä sai MM-hopeaa 500 metrillä 1998.
Kolganov voitti Euroopan-mestaruuden kajakkiyksiköiden 200 metrillä 1999 sekä 1 000 metrillä 2000. Lisäksi hän saavutti EM-hopeaa 500 metrillä 2000 ja 2001 sekä EM-pronssia yksiköiden 500 ja 1 000 metrillä 1999. Kajakkikaksikon 200 metrillä hän sai EM-pronssia 2006.
Michael Kopsa

| Michael Kopsa> Henkilötiedot |
| --- | --- |
Syntynyt: 22. tammikuuta 1956  Toronto, Ontario
Kuollut: 23. lokakuuta 2022 (66 vuotta)
Ammatti:  näyttelijä
Näyttelijä
Taiteilijanimet:  Mike Kopsa
Aktiivisena:  1985–
Merkittävät roolit:  Peto (X-Men: Evolution) Char Aznable (Kidō senshi Gundam)
Aiheesta muualla
IMDb 
Michael Kopsa (22. tammikuuta 1956 Toronto, Ontario – 23. lokakuuta 2022) oli kanadalainen näyttelijä, joka on useimmiten esiintynyt independent-elokuvissa, kuten Glenn Gould – 32 lyhytelokuvaa, Tappolista ja Tie ystävyyteen, sekä dubannut animea. Hänellä on ollut myös alkuperäisiä äänirooleja muun muassa X-Men: Evolutionissa, Dragon Boosterissa ja Lego Ninjagossa. Kopsa kuoli aivokasvaimeen lokakuussa 2022.
Milan Kytnár

| Milan Kytnár |
| --- | --- |

Henkilötiedot
Syntynyt: 19. toukokuuta 1989 (ikä 35) Topoľčany, Tšekkoslovakia
Kansalaisuus:   Slovakia
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  83 kg
Pelinumero:  19
Pelaajaura
Pääsarjaura:  2010–
Aik. seurat:  HC Topoľčany (Slovakia2) Kelowna Rockets (WHL) Saskatoon Blades (WHL) Vancouver Giants (WHL) Oklahoma City Barons (AHL) Stockton Thunder (ECHL) Edmonton Oilers (NHL) HPK (SM-liiga) HC Karlovy Vary (ČEL) HC 05 Banská Bystrica (SloEL) HC Nové Zámky (SloEL) HKm Zvolen (SloEL) HC Slovan Bratislava (KHL/SloEL)
NHL-varaus:  127. varaus, 2007 Edmonton Oilers
Milan Kytnár (s. 19. toukokuuta 1989 Topoľčany, Tšekkoslovakia) on slovakialainen jääkiekkoilija. Kytnar on pelipaikaltaan keskushyökkääjä. Hän on pelityyliltään kahden suunnan hyökkääjä, jonka vahvuudet ovat luovuudessa, fyysisyydessä ja maalineduspelaamisessa.
Pelaajaura

Kytnar pelasi ensimmäiset juniorivuotensa HC Topoľčanyssa. Hän voitti joukkueessa Slovakian U18-sarjan pistepörssin tehoilla 36+65=101 kaudella 2004–2005. Kaudella 2005–2006 Kytnar pelasi HK Trnavan ja HC Topoľčanyn junioreissa. Kaudella 2006–2007 hän voitti Topoľčanyssa tehoilla 37+54=91 U18-sarjan pistepörssin joukkuetoveri Richard Jančekin kanssa.
Edmonton Oilers varasi Kytnarin viidennellä kierroksella 127. pelaajana NHL:n varaustilaisuudessa 2007.
Pelaajaura > Maajoukkueura

Kytnár on edustanut Slovakian maajoukkuetta alle 18-vuotiaiden MM-kisoissa 2007 ja nuorten MM-kisoissa 2009.
Mikko Pöllä (käsikirjoittaja)

Mikko Pöllä (s. 1975) on suomalainen käsikirjoittaja ja tuottaja.
Pöllä valmistui taiteiden maisteriksi vuonna 2005. Hän oli vuonna 2012 ehdolla vuoden käsikirjoittajan Kultaisen Venlan saajaksi. Pöllä loi Helsingin herra -sarjan konseptin ja toimi sen käsikirjoittajana. Hän oli mukana käsikirjoittamassa sarjaa Mustat lesket ja Angry Birds -elokuvaa. Pöllän muiden töiden joukossa ovat White Wall ja Kalifornian kommando.
Pöllä perusti vuonna 2016 Fire Monkey -tuotantoyhtiön.
Aiheesta muualla

Mikko Pöllä Internet Movie Databasessa. (englanniksi)